1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 1/11Finlex ®
Finlex › Lainsäädäntö › Ajantasainen lainsäädäntö › Vuosi 2010 › 11.6.2010/503
Seurattu SDK 1313/2022 saakka.
11.6.2010/503
Laki Verohallinnosta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Tehtävät ja organisaatio
1 §
Verohallinto
Verotusta varten on valtiovarainministeriön alainen Verohallinto, jonka virka-alueena on koko maa.
2 §
Tehtävät
Verohallinnon tehtävänä on verotuksen toimittaminen, verovalvonta, verojen ja maksujen kanto, perintä ja
tilitys sekä veronsaajien oikeudenvalvonta sen mukaan kuin erikseen säädetään.
Verohallinnon on edistettävä oikeaa ja yhdenmukaista verotusta sekä kehitettävä Verohallinnon
palvelukykyä.
Verohallinnon tulee suorittaa ne selvitys-, kokeilu-, seuranta- ja suunnittelutehtävät sekä muut tehtävät, jotka
valtiovarainministeriö sille antaa tai jotka sille erikseen säädetään taikka määrätään.
2 a § (30.12.2013/1247)
2 a § oli väliaikaisesti voimassa 1.1.2014–31.12.2016 L:lla 1247/2013.
2 b § (21.12.2012/881)
Avustavien tehtävien siirtäminen yksityiselle taholle
Verohallinto voi siirtää 2 §:n 1 momentin mukaiseen tehtävään liittyvän avustavan tehtävän sellaiselle
yksityiselle taholle, jolla on riittävät tekniset edellytykset sekä riittävä osaaminen tällaisen tehtävän
hoitamiseksi. Avustavia tehtäviä ovat:
1) Verohallinnolle annettavien ilmoitusten ja muiden asiakirjojen vastaanotto, lajittelu sekä asiakirjojen ja
niihin sisältyvien tietojen tallentaminen;
2) Verohallinnon lähettämien asiakirjojen tulostaminen ja laittaminen kuoriin;
3) sähköisestä asioinnista viranomaistoiminnassa annetun lain (13/2003) 18 ja 19 §:n  mukainen sähköinen
tiedoksianto ja siihen liittyvän suostumuksen hallinta.
Avustavia tehtäviä hoitava henkilö toimii 1 momentin mukaisia tehtäviä suorittaessaan rikosoikeudellisella
virkavastuulla. Vahingonkorvauksesta säädetään vahingonkorvauslaissa (412/1974) .
3 §
Organisaation määräytyminen
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 2/11Verohallinnon or ganisaatio sekä yksiköiden ja toimielimien tehtävät voivat määräytyä toiminto- tai aluejaon
taikka vero- tai maksuvelvollisten ryhmittelyn perusteella.
Yksiköiden ja toimielimien toimintaa järjestettäessä on huolehdittava palveluiden saatavuudesta sekä
kielellisten oikeuksien toteutumisesta.
4 §
Yksiköt
Verohallinnossa on yksiköitä, joiden lukumäärästä, nimistä, toimialueista ja pääasiallisista tehtävistä
säädetään valtioneuvoston asetuksella.
Veronsaajien oikeudenvalvontayksiköstä säädetään 24 §:ssä. Harmaan talouden selvitysyksiköstä säädetään
Harmaan talouden selvitysyksiköstä annetussa laissa (1207/2010) . Tulorekisteriyksiköstä säädetään
tulotietojärjestelmästä annetussa laissa (53/2018) . (12.1.2018/54)
Verohallinnon yksikössä voi olla paikallis-, tuki- ja muita toimintayksiköitä.
Verohallinnossa on myös Ahvenanmaan verotoimisto. (21.12.2012/881)
5 §
Toimielimet
Verohallinnossa on ennakkoratkaisujen antamista varten keskusverolautakunta ja oikaisuvaatimusten
käsittelyä varten verotuksen oikaisulautakunta, joilla on tehtävissään itsenäinen ratkaisuvalta.
6 §
Verohallinnon ja sen yksikön työjärjestys
Verohallinnon työjärjestyksessä annetaan tarkemmat määräykset Verohallinnon or ganisaatiosta, yksiköistä,
tehtävistä ja niiden järjestämisestä sekä päätoimipaikoista. Verohallinnon työjärjestyksessä voidaan lisäksi
antaa määräyksiä yksiköiden sisäisestä or ganisaatiosta, toimintayksiköistä, tehtävistä ja niiden
järjestämisestä sekä toimialueista. Verohallinnon työjärjestys julkaistaan Suomen säädöskokoelmassa.
Verohallinnon yksikön työjärjestyksessä annetaan tarkemmat määräykset yksikön sisäisestä or ganisaatiosta,
toimintayksiköistä, tehtävistä ja niiden järjestämisestä sekä toimialueista.
7 §
Asiavastuussa olevasta yksiköstä ilmoittaminen
Verohallinnon on verotusta koskevassa asiassa velvollisen pyynnöstä ilmoitettava se Verohallinnon yksikkö
tai toimintayksikkö, joka on vastuussa asiassa.
2 luku
Johtaminen ja asioiden ratkaiseminen
8 § (20.3.2015/286)
Pääjohtaja
Verohallintoa johtaa pääjohtaja.
Pääjohtaja päättää Verohallinnon toimivaltaan kuuluvien määräysten antamisesta. Pääjohtaja päättää
määräysten antamisesta asianomaisen virkamiehen esittelystä. Esityksen valmistelun tulee tapahtua erillään
sen soveltamiseen liittyvien hallintopäätösten tekemisestä.
Pääjohtaja vahvistaa Verohallinnon työjärjestyksen.
Pääjohtaja voi ottaa ratkaistavakseen asian, joka 9 §:n mukaan kuuluu Verohallinnon yksikön ratkaistavaksi.
Pääjohtaja ei kuitenkaan voi ottaa ratkaistavakseen verotusta koskevaa yksittäistä asiaa eikä 24–29 §:ssä
tarkoitettua veronsaajien oikeudenvalvontaan liittyvää asiaa.
9 §
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 3/11Yksikön päällikön tehtävät ja ratkaisuvalta
Verohallinnon yksikköä johtaa yksikön päällikkö.
Yksikölle kuuluvat asiat ratkaisee yksikön päällikkö tai muu virkamies sen mukaan kuin yksikön
työjärjestyksessä määrätään. Yksikön päällikkö vahvistaa työjärjestyksen.
10 §
Tarkemmat säännökset ja määräykset
Valtioneuvoston asetuksella annetaan yksityiskohtaisia säännöksiä henkilöstöstä, virkojen täyttämisestä,
kelpoisuusvaatimuksista sekä pääjohtajan, yksikön päällikön ja verotuksen oikaisulautakunnan johtavan
puheenjohtajan sijaisen määräämisestä.
Valtioneuvoston asetuksella voidaan lisäksi antaa tarkempia säännöksiä Verohallinnon sisäisestä hallinnosta
sekä pääjohtajan ja muiden esimiesasemassa olevien virkamiesten esimiesasemaan liittyvistä tehtävistä.
Verohallinnon ja sen yksikön työjärjestyksissä määrätään muista sijaisuuksista, sisäisestä johtamisesta sekä
muista sisäiseen hallintoon kuuluvista asioista.
3 luku
Keskusver olautakunta
11 §
Keskusverolautakunnan kokoonpano
Keskusverolautakunnassa on puheenjohtaja ja kahdeksan muuta jäsentä sekä jokaiselle heistä varajäsenen.
Valtioneuvosto määrää jäsenet ja varajäsenet viideksi vuodeksi kerrallaan.
Valtioneuvosto määrää yhden jäsenistä toimimaan varapuheenjohtajana.
Keskusverolautakunnan puheenjohtajalta vaaditan ylempi korkeakoulututkinto. Keskusverolautakunnan
kaikkien jäsenten tulee olla veroasioihin hyvin perehtyneitä ja heidän tulee edustaa verotuksen monipuolista
tuntemusta. (12.12.2014/1089)
Lautakunnassa on oltava Verohallinnon, veronsaajien ja verovelvollisten edustus.
12 §
Päätöksenteko
Keskusverolautakunta on päätösvaltainen, kun läsnä on puheenjohtajan tai puheenjohtajana toimivan
varapuheenjohtajan lisäksi vähintään viisi muuta jäsentä.
Lautakunnan päätökseksi tulee enemmistön mielipide. Äänten jakaantuessa tasan tulee päätökseksi se
mielipide, joka on verovelvolliselle edullisempi, tai jos tätä periaatetta ei voida soveltaa, se mielipide, jota
puheenjohtaja on kannattanut.
13 §
Esittely ja asiantuntijoiden kuuleminen
Keskusverolautakunnassa asiat ratkaistaan esittelystä. Esittelyn toimittavat lautakunnan ottamat sihteerit.
Lautakunnalla on oikeus kuulla asiantuntijoita sekä pyytää näiltä lausuntoja.
Asioiden käsittelyssä keskusverolautakunnassa noudatetaan, mitä hallintolaissa (434/2003)  säädetään.
14 §
Ennakkoratkaisu
Jos lain soveltamisen kannalta muissa samanlaisissa tapauksissa tai verotuskäytännön yhtenäisyyden vuoksi
on tärkeää saada asia ratkaistuksi taikka jos siihen on muu erityisen painava syy , keskusverolautakunta voi
hakemuksesta antaa verotusta koskevan ennakkoratkaisun.
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 4/11Ennakkoratkaisua ei anneta, jos asia on ratkaistu Verohallinnon yksikön päätöksellä tai sitä koskeva hakemus
on vireillä Verohallinnon yksikössä.
Tuloveroa ja arvonlisäveroa koskevaa lainvoimaista ennakkoratkaisua on hakijan vaatimuksesta noudatettava
sitovana siinä verotuksessa, jota varten se on annettu. Veron perimiseen velvollisen on kuitenkin
noudatettava korkotulon lähdeverosta annetun lain (1341/1990)  ja rajoitetusti verovelvollisen tulon
verottamisesta annetun lain (627/1978)  mukaista ratkaisua saatuaan päätöksestä tiedon tai, jos hakijana on
verovelvollinen, tämän vaadittua päätöksen noudattamista.
15 §
Hakemus
Hakemus ennakkoratkaisun antamisesta on tehtävä kirjallisesti. Hakemuksessa on ilmoitettava yksilöitynä
kysymys, josta ennakkoratkaisua haetaan, ja esitettävä asian ratkaisemiseksi tarvittava selvitys.
16 §
Muutoksenhaku
Ennakkoratkaisuun haetaan muutosta valittamalla korkeimpaan hallinto-oikeuteen.
Ennakkoratkaisusta on oikeus valittaa:
1) hakijalla;
2) Veronsaajien oikeudenvalvontayksiköllä;
3) sillä kunnalla, jolla olisi oikeus valittaa siitä verotuksesta, jota ennakkoratkaisu koskee.
Keskusverolautakunnan päätökseen, jolla on päätetty olla antamatta ennakkoratkaisua, ei saa hakea muutosta
valittamalla.
17 §
Muutoksenhakumenettely ja muutoksenhaun vaikutus lähdeveroja koskevissa asioissa
Valituskirjelmä on toimitettava valitusajan kuluessa korkeimpaan hallinto-oikeuteen. Valitusaika on
kolmekymmentä päivää päätöksen tiedoksisaamisesta.
Ennakkoratkaisua koskeva valitus käsitellään korkeimmassa hallinto-oikeudessa kiireellisenä.
Valituksesta huolimatta on korkotulon lähdeverosta annetun lain ja rajoitetusti verovelvollisen tulon
verottamisesta annetun lain mukaista ennakkoratkaisua noudatettava. Ennakkoratkaisusta tehdyn valituksen
johdosta annettua päätöstä on veron perimiseen velvollisen noudatettava siitä lukien, kun tieto päätöksestä on
saatu.
4 luku
Verotuksen oikaisulautakunta
18 §
Puheenjohtajat
Verotuksen oikaisulautakunnassa on johtavan puheenjohtajan virka ja puheenjohtajien virkoja.
Puheenjohtajat toimivat jaostojen puheenjohtajina.
Johtava puheenjohtaja vastaa oikaisulautakunnan toiminnan järjestämisestä ja kehittämisestä. Johtava
puheenjohtaja vahvistaa lautakunnan työjärjestyksen.
Puheenjohtajan kelpoisuusvaatimuksena on ylempi korkeakoulututkinto ja hyvä perehtyneisyys verotukseen.
Lisäksi johtavan puheenjohtajan kelpoisuusvaatimuksena on käytännössä osoitettu johtamistaito.
19 §
Jäsenet
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 5/11Verotuksen oikaisulautakunnassa on Verohallinnon, kuntien sekä eri veronmaksajia edustavien järjestöjen
ehdottamia jäseniä. Verohallinto määrää jäsenet ja heidän henkilökohtaiset varajäsenensä viideksi
kalenterivuodeksi.
Verohallinto pyytää kunnilta, Suomen Kuntaliitto ry:ltä ja eri veronmaksajia edustavilta järjestöiltä
ehdotukset verotuksen oikaisulautakunnan jäseniksi. Jäseniä koskevat ehdotukset on tehtävä Verohallinnolle
hyvissä ajoin ennen jäsenten toimikauden alkua.
Lautakunnan Ahvenanmaan jaoston jäsenten kotikunnan tulee olla Ahvenanmaalla. Verohallinnon on
varattava Ahvenanmaan maakunnan hallitukselle tilaisuus tulla kuulluksi ennen Ahvenanmaan jaoston
jäsenten määräämistä.
Oikaisulautakunnan jäsenen tehtävän tultua toimikauden aikana avoimeksi Verohallinto ilmoittaa siitä
ehdotuksen tehneelle, jotta tämä voi ehdottaa uuden jäsenen jäljellä olevaksi toimikaudeksi.
Oikaisulautakunnan jäsenen on oltava perehtynyt verotukseen.
20 §
Jaostot
Verotuksen oikaisulautakunta toimii jaostoihin jakautuneena. Jaostojen lukumäärästä, pääasiallisista
tehtävistä ja sijaintipaikoista määrätään Verohallinnon työjärjestyksessä. Oikaisulautakunnassa on myös
Ahvenanmaan jaosto.
Jokaisessa jaostossa on puheenjohtaja ja neljä jäsentä. Jäsenistä yksi on Verohallinnon, yksi kuntien sekä
kaksi eri veronmaksajia edustavien järjestöjen ehdottamaa.
Jos jaoston pääasiallisena tehtävänä on käsitellä asioita, joissa veronsaajana on yksinomaan valtio, jaostossa
voi kuitenkin olla puheenjohtaja ja kaksi jäsentä, jolloin jäsenistä toinen on Verohallinnon ehdottama ja
toinen veronmaksajia edustavien järjestöjen ehdottama. (9.9.2016/782)
21 § (21.12.2012/881)
Päätösvaltaisuus
Jaosto on päätösvaltainen, kun läsnä on puheenjohtaja ja vähintään kaksi jäsentä.
Jaosto voi kuitenkin kokoonpanossa, johon kuuluvat puheenjohtaja ja yksi veronmaksajia edustava jäsen,
ratkaista asian, jossa veron määrä voi oikaisuvaatimuksen johdosta muuttua enintään 6 000 euroa, jos
puheenjohtaja ja jäsen ovat ratkaisusta yksimielisiä.
22 §
Menettely
Verohallinnon asianomainen yksikkö valmistelee oikaisulautakunnassa käsiteltävän asian ja tekee
lautakunnalle ratkaisuehdotuksen.
Oikaisulautakunnalla on oikeus kuulla asiantuntijoita sekä pyytää näiltä lausuntoja.
Jos puheenjohtaja tai jäsen on ottanut osaa verotuspäätöksen tekemiseen, hän ei saa käsitellä samaa asiaa
koskevaa oikaisuvaatimusta oikaisulautakunnassa.
Oikaisulautakunnassa noudatettavaan menettelyyn sovelletaan muutoin, mitä hallintolaissa säädetään.
(9.9.2016/782)
23 §
Työjärjestys
Oikaisulautakunnan työjärjestyksessä annetaan tarkemmat määräykset lautakunnan jaostojen tehtäväjaosta,
puheenjohtajien tehtäväjaosta ja sijaisjärjestelyistä sekä muusta toiminnan järjestämisestä.
5 luku
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 6/11Veronsaajien oikeudenvalvonta ja muu puhevallan käyttö
24 §
Veronsaajien oikeudenvalvontayksikkö ja sen tehtävät
Verohallinnossa on Veronsaajien oikeudenvalvontayksikkö. Yksikkö käyttää veronsaajien puhevaltaa
verotusta koskevassa asiassa asianosaisena siten kuin tässä laissa ja muualla laissa säädetään.
Veronsaajien oikeudenvalvontayksikön tehtävänä on valvoa valtion, kunnan, seurakunnan,
Kansaneläkelaitoksen, metsänhoitoyhdistyksen ja metsäkeskuksen oikeutta verotuksessa ja verotusta
koskevassa muutoksenhaussa samoin kuin hallintolaissa tai oikeudenkäynnistä hallintoasioissa annetussa
laissa (808/2019)  tarkoitetussa muussa asiassa silloin, kun yksikkö katsoo, että:
1) se on lain soveltamisen kannalta muissa samanlaisissa tapauksissa taikka verotus- tai
oikeuskäytännön yhtenäisyyden vuoksi tarpeen;
2) asia on taloudellisesti merkittävä; tai
3) veronsaajien oikeudenvalvonta muutoin sitä edellyttää.
(10.6.2022/437)
L:lla 437/2022  muutettu 2 momentti tuli voimaan 16.6.2022. Aiempi sanamuoto kuuluu:
Veronsaajien oikeudenvalvontayksikön tehtävänä on valvoa valtion, kunnan, seurakunnan,
Kansaneläkelaitoksen, metsänhoitoyhdistyksen ja metsäkeskuksen oikeutta verotuksessa ja verotusta
koskevassa muutoksenhaussa sekä hallintolaissa tai hallintolainkäyttölaissa (586/1996)  tarkoitetussa muussa
asiassa silloin, kun yksikkö katsoo, että:
1) se on lain soveltamisen kannalta muissa samanlaisissa tapauksissa taikka verotus- tai oikeuskäytännön
yhtenäisyyden vuoksi tarpeen;
2) asia on taloudellisesti merkittävä; tai
3) veronsaajien oikeudenvalvonta muutoin sitä edellyttää.
Veronsaajien oikeudenvalvontayksiköllä on oikeudenvalvontatehtävässään itsenäinen ratkaisuvalta.
25 §
Veronsaajien oikeudenvalvontayksikön kuuleminen ennen asian ratkaisemista ja päätöksen tiedoksianto
Sen lisäksi, mitä muualla laissa säädetään veronsaajien kuulemisesta, verotusta tai ennakkoratkaisua taikka
oikaisuvaatimusta käsittelevä Verohallinnon yksikkö, keskusverolautakunta tai verotuksen oikaisulautakunta
voi ennen asian ratkaisemista varata Veronsaajien oikeudenvalvontayksikölle tilaisuuden tulla kuulluksi.
(21.12.2012/881)
Hallintotuomioistuin voi ennen asian ratkaisemista varata Veronsaajien oikeudenvalvontayksikölle
tilaisuuden vastineen tai lausunnon antamiseen sekä antaa päätöksen tiedoksi sähköistä
tiedonsiirtomenetelmää käyttäen. Yksikön on viipymättä ilmoitettava sähköisen asiakirjan vastaanottamisesta
automaattisella kuittauksella tai muutoin. Yksikön katsotaan saaneen päätöksen tiedoksi
vastaanottokuittauksen ajankohtana.
26 § (21.12.2012/881)
Veronsaajien oikeudenvalvontayksikön ilmoitus ennakkoratkaisuasiassa
Verohallinnon tai keskusverolautakunnan ennakkoratkaisua koskevassa asiassa Veronsaajien
oikeudenvalvontayksikkö voi sille säädetyn muutoksenhakuajan kuluessa erityisestä syystä sitovasti
ilmoittaa, että se ei käytä muutoksenhakuoikeuttaan.
27 §
Kunnan, seurakunnan ja Kansaneläkelaitoksen muutoksenhakuoikeuden käyttäminen
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 7/11Kunnan, seurakunnan ja Kansaneläkelaitoksen muutoksenhakuoikeutta voivat mainittujen veronsaajien
lisäksi käyttää Veronsaajien oikeudenvalvontayksiköstä riippumattomasti ne yksikön veroasiamiehet, jotka
tähän tehtävään on nimetty . Nämä veroasiamiehet avustavat kuntaa, seurakuntaa ja Kansaneläkelaitosta
muutoinkin oikeudenvalvontaan liittyvissä asioissa.
Suomen Kuntaliitto ry nimeää 1 momentissa tarkoitetut veroasiamiehet Veronsaajien
oikeudenvalvontayksikön esityksestä. Nimeäminen voidaan erityisestä syystä peruuttaa samassa
järjestyksessä kuin se on tehtykin.
28 §
Menettely rikosasiassa
Verohallinnolla on oikeus kaikkien veronsaajien puolesta Verohallinnon kannettavaksi säädettyjen verojen ja
maksujen osalta ilmoittaa verorikosta tai muuta verotukseen liittyvää rikosta koskeva asia
esitutkintaviranomaiselle tutkintaa varten ja määräämänsä asiamiehen edustamana käyttää puhevaltaa
rikosasiassa sekä rikoksesta johtuvaa vahingonkorvausta koskevassa asiassa. Autoveroa, yksityisestä
huviveneestä suoritettavaa polttoainemaksua, valmisteverotuslain (182/2010)  soveltamisalaan kuuluvia
veroja ja tavaran maahantuonnin arvonlisäveroa koskevat rikosilmoitukset tehdään Tullille ja annetaan
samanaikaisesti tiedoksi poliisille. (11.8.2017/528)
Verohallinnolla on lisäksi oikeus ilmoittaa esitutkintaviranomaiselle tutkintaa varten havaitsemansa
kirjanpitorikosta koskeva asia.
29 §
Muu puhevallan käyttö
Sen lisäksi, mitä tässä laissa ja veronkantolaissa (11/2018)  säädetään puhevallan käytöstä, Verohallinto
kantaa ja vastaa valtion puolesta sekä valvoo valtion etua ja oikeutta Verohallintoa koskevissa asioissa
tuomioistuimessa, välimiesmenettelyssä, muissa viranomaisissa ja toimituksissa sekä käyttää valtion
puhevaltaa Verohallintoa koskevissa sopimuksissa. (12.1.2018/28)
Valtiovarainministeriöllä on oikeus Verohallinnon sijasta käyttää puhevaltaa yleisissä tuomioistuimissa
periaatteellisesti merkittävässä, Euroopan unionin oikeuden tulkintaan liittyvässä valtion korvaus- tai
palautusvelvollisuutta koskevassa asiassa. (21.12.2012/881)
6 luku
Verotuskustannukset
30 §
Verotuskustannukset ja niiden jakautuminen
Verotuskustannusten suorittamisesta huolehtii valtio. Verotuskustannuksia ovat valtion varsinaisen
talousarvion mukaiset ja edellisen vuoden tilinpäätöksen perusteella tarkistetut Verohallinnon toimintamenot.
Kustannusten määrää laskettaessa otetaan huomioon myös edellä mainittuihin Verohallinnon menoihin
liittyvät arvonlisäveromenot.
Edellä 1 momentissa tarkoitetuista vuotuisista kustannuksista valtio perii kunnilta yhteensä 14,2 prosenttia,
evankelis-luterilaisen kirkon seurakunnilta yhteensä 3,2 prosenttia ja Kansaneläkelaitokselta 5,6 prosenttia.
(29.6.2021/622)
L:lla 622/2021  muutettu 2 momentti tulee voimaan 1.1.2023. Aiempi sanamuoto kuuluu:
Edellä 1 momentissa tarkoitetuista vuotuisista kustannuksista valtio perii kunnilta yhteensä 29,1 prosenttia,
evankelis-luterilaisen kirkon seurakunnilta yhteensä 3,2 prosenttia ja Kansaneläkelaitokselta 5,6 prosenttia.
(28.12.2017/1 130)
31 §
Kunnan ja seurakunnan osuuden laskeminen
Yksittäinen kunta vastaa kuntien vuotuisista verotuskustannuksista määrällä, joka saadaan seuraavasti:
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 8/111) luvulla 0,3 kerrotaan verontilityslain (532/1998) 3 a §:ssä  tarkoitetun laskennallisen kunnallisveron ja
kunnan yhteisövero-osuuden summan suhteellinen osuus koko maan vastaavasta summasta laskettuna
edellisenä vuotena toimitetun verotuksen mukaan;
2) luvulla 0,7 kerrotaan perimisvuotta edeltäneen vuoden alussa lasketun kunnan asukasluvun suhteellinen
osuus koko maan asukasluvusta;
3) 1 ja 2 kohdan mukaisesti laskettujen lukujen summalla kerrotaan kuntien yhdessä suoritettava 30 §:n 2
momentissa säädetty osuus verotuskustannuksista.
Yksittäinen seurakunta vastaa evankelis-luterilaisen kirkon seurakuntien vuotuisista verotuskustannuksista
määrällä, joka saadaan seuraavasti:
1) luvulla 0,3 kerrotaan laskennallisen kirkollisveron suhteellinen osuus koko maan vastaavasta summasta
laskettuna edellisenä vuotena toimitetun verotuksen mukaan;
2) luvulla 0,7 kerrotaan perimisvuotta edeltäneen vuoden alussa seurakunnan kirkonkirjoihin läsnä oleviksi
merkittyjen jäsenten suhteellinen osuus evankelis-luterilaisen kirkon läsnä oleviksi merkittyjen jäsenten
lukumäärästä;
3) 1 ja 2 kohdan mukaisesti laskettujen lukujen summalla kerrotaan seurakuntien yhdessä suoritettava 30 §:n
2 momentissa säädetty osuus verotuskustannuksista.
(22.5.2015/656)
32 §
Verotuskustannusten perintä ja muutoksenhaku (10.6.2022/437)
L:lla 437/2022  muutettu otsikko tuli voimaan 16.6.2022. Aiempi sanamuoto kuuluu: Verotuskustannusten
perintä ja oikaisu
Verohallinto perii vuosittain maalis-, kesä-, syys- ja joulukuun verontilitysten yhteydessä 30 §:n 2
momentissa tarkoitetuilta veronsaajilta näiden osuudet Verohallinnon vahvistamista verotuskustannuksista.
Kustannusten määrä ja yksittäisen veronsaajan osuus siitä on ilmoitettava perimistä koskevassa päätöksessä.
Jos veronsaaja ei tyydy päätökseen, sen on tehtävä oikaisuvaatimus Verohallinnolle perimistä seuraavan
kalenterikuukauden aikana. Oikaisuvaatimuksesta säädetään hallintolaissa. Muutoksenhausta
hallintotuomioistuimeen säädetään oikeudenkäynnistä hallintoasioissa annetussa laissa. (10.6.2022/437)
L:lla 437/2022  muutettu 2 momentti tuli voimaan 16.6.2022. Aiempi sanamuoto kuuluu:
Jos veronsaaja ei tyydy päätökseen, sen on tehtävä oikaisuvaatimus Verohallinnolle perimistä seuraavan
kalenterikuukauden aikana. Oikaisuvaatimukseen annettuun päätökseen saa hakea valittamalla muutosta
siten kuin hallintolainkäyttölaissa säädetään.
7 luku
Erinäiset säännökset
33 §
Hallintokantelun käsittely ja ratkaiseminen
Verohallinnon tai sen virkamiehen toiminnasta tehdyn hallintokantelun ratkaisee pääjohtaja.
Työjärjestyksessä voidaan määrätä, että Verohallinnon yksikön tai sen virkamiehen toiminnasta
Verohallinnon yksikölle osoitetun kantelun ratkaisee kuitenkin yksikön päällikkö lukuun ottamatta yksikön
päällikön toimista tehtyä kantelua, jonka ratkaisee pääjohtaja.
Pääjohtajan, hänen sijaisensa tai Veronsaajien oikeudenvalvontayksikön ja sen virkamiehen toimista tehdyn
hallintokantelun ratkaisee valtiovarainministeriö. Veronsaajien oikeudenvalvontayksikön virkamiehen
toimista yksikölle osoitetun kantelun ratkaisee kuitenkin yksikön päällikkö lukuun ottamatta yksikön
päällikön toimista tehtyä kantelua. Valtiovarainministeriö voi ottaa ratkaistavakseen Verohallinnossa
käsiteltävän periaatteellisesti tärkeän kanteluasian.
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 9/1134 § (27.1.2017/60)
Muutoksenhakua koskevien asiakirjojen säilyttäminen
Hallinto-oikeus ja korkein hallinto-oikeus lähettävät valituksen ratkaistuaan valitusta koskevat asiakirjat
Verohallintoon säilytettäviksi.
34 § (21.12.2012/881)
34 § on kumottu L:lla 21.12.2012/881 .
35 §
Voimaantulo ja siirtymäsäännökset
Tämä laki tulee voimaan 1 päivänä syyskuuta 2010.
Tällä lailla kumotaan Verohallinnosta 18 päivänä huhtikuuta 2008 annettu laki (237/2008)  sekä
keskusverolautakunnasta 26 päivänä heinäkuuta 1996 annettu laki (535/1996)  niihin myöhemmin tehtyine
muutoksineen.
Tämän lain voimaan tullessa keskusverolautakunnan puheenjohtajana, varapuheenjohtajana, jäseninä ja
varajäseninä toimivat henkilöt jatkavat toimikautensa loppuun.
Tämän lain verotuksen oikaisulautakuntaa koskevia säännöksiä sovelletaan 1 päivänä tammikuuta 2013
aloittavaan Verohallinnon verotuksen oikaisulautakuntaan.
Tämän lain voimaan tullessa toimivat verovirastojen verotuksen oikaisulautakunnat, Konserniverokeskuksen
verotuksen oikaisulautakunta ja Ahvenanmaan verotoimiston verotuksen oikaisulautakunta jatkavat kuluvan
toimikautensa loppuun, ja niihin sovelletaan tämän lain voimaan tullessa voimassa olleita säännöksiä.
Oikaisuvaatimus tehdään 31 päivään joulukuuta 2012 saakka verotuksen oikaisulautakunnalle siihen
verovirastoon, joka on toimittanut tai jonka olisi tullut toimittaa verotus taikka joka on vahvistanut perusteen,
jonka mukaan yhtymän tulo ja varat sekä tappio ja velat jaetaan osakkaille. Konserniverokeskuksen
verotuksen oikaisulautakunta on toimivaltainen Konserniverokeskuksen tekemissä päätöksissä ja
Ahvenanmaan verotoimiston verotuksen oikaisulautakunta on toimivaltainen Ahvenanmaan verotoimiston
tekemissä päätöksissä. Verohallinnon työjärjestyksessä voidaan kuitenkin antaa määräyksiä
oikaisulautakuntien tai niiden jaostojen tehtävistä, jos Verohallinnon or ganisaation muutoksen vuoksi tai
tehtävien tasaisen jakautumisen edistämiseksi on tarpeen muuttaa oikaisulautakuntien tehtävien
määräytymistä.
Jos Verohallinnon yksikön toimialueena on tämän lain voimaan tullessa muu kuin koko maa, Verohallinnon
työjärjestyksessä voidaan määrätä tehtävien siirrosta toiselle Verohallinnon yksikölle noudattaen tämän lain
voimaan tullessa voimassa olleita säännöksiä.
Verohallinto voi perustaa, julistaa haettavaksi ja täyttää tämän lain täytäntöönpanon edellyttämät virat ennen
lain voimaantuloa sekä tehdä muut tarvittavat virkajärjestelyjä koskevat päätökset. Lain täytäntöönpanoon
liittyvien virkojen sijoittamiseen, kelpoisuusvaatimuksiin ja nimitysmenettelyyn sovelletaan tällöin tämän
lain voimaan tullessa voimassa olleita säännöksiä. Verohallinto voi myös vahvistaa uuden Verohallinnon
työjärjestyksen.
Mitä muualla lainsäädännössä säädetään tai muutoin määrätään Verohallituksesta tai verovirastosta tai
muusta tässä laissa tarkoitetusta verotusta varten toimivaltaisesta viranomaisesta, koskee tämän lain voimaan
tultua Verohallintoa.
Tämän lain voimaan tullessa voimassa olevat Verohallituksen antamat määräykset ja ohjeet ovat voimassa
siihen saakka kuin niissä määrätään.
Oikaisulautakunnan puheenjohtajana tämän lain voimaan tullessa toimiva on tämän lain tultua voimaan
kelpoinen oikaisulautakunnan puheenjohtajan virkaan.
Ennen tämän lain voimaantuloa voidaan ryhtyä lain täytäntöönpanon edellyttämiin toimiin.
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 10/11HE 288/2009 , VaVM 12/2010, EV  37/2010
Muutossäädösten voimaantulo ja soveltaminen:
21.12.2010/1208:
Tämä laki tulee voimaan 1 päivänä tammikuuta 201 1.
HE 163/2010 , VaVM 45/2010, EV  228/2010
30.12.2010/1414:
Tämä laki tulee voimaan 1 päivänä tammikuuta 201 1 ja on voimassa 31 päivään joulukuuta 2013.
HE 122/2010 , HE 258/2010 , VaVM 47/2010, EV  240/2010
21.12.2012/881:
Tämä laki tulee voimaan 1 päivänä tammikuuta 2013. Sen 8 §:n 2 momentti ja 2 b § tulevat kuitenkin
voimaan 28 päivänä joulukuuta 2012.
Tämän lain voimaan tullessa vireillä olevaan ennakkotietoa tai ennakkoratkaisua koskevaan asiaan
sovelletaan tämän lain voimaan tullessa voimassa olleita säännöksiä.
Helsingin hallinto-oikeudelle tehtyyn valitukseen, joka on tullut vireille ennen tämän lain voimaantuloa,
sovelletaan tämän lain voimaan tullessa voimassa ollutta 34 §:ää.
HE 76/2012 , VaVM 29/2012, EV  136/2012
30.12.2013/1247:
Tämä laki tulee voimaan 1 päivänä tammikuuta 2014 ja on voimassa 31 päivään joulukuuta 2016.
HE 105/2013 , HE 181/2013 , VaVM 22/2013, EV  148/2013
12.12.2014/1089:
Tämä laki tulee voimaan 1 päivänä tammikuuta 2015.
HE 122/2014 , VaVM 25/2014, EV  179/2014
20.3.2015/286:
Tämä laki tulee voimaan 1 päivänä toukokuuta 2015.
HE 298/2014 , HaVM 50/2014, EV  323/2014
22.5.2015/656:
Tämä laki tulee voimaan 1 päivänä tammikuuta 2016.
Lakia sovelletaan ensimmäisen kerran verovuodelta 2016 toimitettavassa verotuksessa.
HE 302/2014 , VaVM 41/2014, EV  285/2014
9.9.2016/782:
Tämä laki tulee voimaan 1 päivänä tammikuuta 2017.
Tämän lain 20 §:n 3 momentissa tarkoitettuun jaostoon ensimmäisen kerran lain voimaantulon jälkeen
nimettävä jäsen määrätään verotuksen oikaisulautakunnan toimikauden jäljellä olevaksi toimikaudeksi.
HE 29/2016 , VaVM 9/2016, EV  104/2016
1/10/23, 8:42 AM Laki V erohallinnosta 503/2010 - Ajantasainen lainsäädäntö - FINLEX ®
https://finlex.fi/fi/laki/ajantasa/2010/20100503 11/1116.12.2016/1195:
Tämä laki tulee voimaan 1 päivänä tammikuuta 2017.
Lain 30 §:n 2 momenttia sovelletaan ensimmäisen kerran kalenterivuoden 2017 vuotuisiin
verotuskustannuksiin.
HE 159/2016 , VaVM 17/2016, EV  178/2016
27.1.2017/60:
Tämä laki tulee voimaan 1 päivänä marraskuuta 2017.
HE 237/2016 , VaVM 34/2016, EV  255/2016
11.8.2017/528:
Tämä laki tulee voimaan 1 päivänä tammikuuta 2018.
Tämän lain 30 §:n 2 momenttia sovelletaan ensimmäisen kerran perittäessä kalenterivuoden 2018 vuotuisia
verotuskustannuksia. Perittäessä kalenterivuoden 2017 vuotuisia verotuskustannuksia sovelletaan 30 §:n 2
momenttia sellaisena kuin se oli voimassa tämän lain voimaan tullessa.
HE 45/2017 , VaVM 3/2017, EV  67/2017
28.12.2017/1130:
Tämä laki tulee voimaan 1 päivänä tammikuuta 2018.
Tätä lakia sovelletaan ensimmäisen kerran perittäessä kalenterivuoden 2018 vuotuisia verotuskustannuksia.
HE 152/2017 , VaVM 23/2017, EV  178/2017
12.1.2018/28:
Tämä laki tulee voimaan 1 päivänä marraskuuta 2019.
HE 97/2017 , VaVM 26/2017, EV  182/2017
12.1.2018/54:
Tämä laki tulee voimaan 16 päivänä tammikuuta 2018.
HE 134/2017 , VaVM 20/2017, EV  167/2017
29.6.2021/622:
Tämä laki tulee voimaan 1 päivänä tammikuuta 2023. Lakia sovelletaan ensimmäisen kerran kalenterivuoden
2023 vuotuisiin verotuskustannuksiin.
HE 241/2020 , StVM 16/2021, EV  111/2021
10.6.2022/437:
Tämä laki tulee voimaan 16 päivänä kesäkuuta 2022.
HE 90/2021 , LaVM 7/2022, EV  55/2022
Finlex  › Lainsäädäntö  › Ajantasainen lainsäädäntö  › Vuosi 2010  › 11.6.2010/503
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.